Bel Canto (band)

**Bel Canto** er en musikkgruppe fra Tromsø.

Bel Canto ble startet i 1985 av Nils Johansen, Anneli Drecker og Geir Jenssen. Gruppen dro ut av landet for å få platekontrakt og fikk napp hos belgiske Crammed Discs. De første utgivelsene kom ut med bandnavnet Bel Kanto i Norge for å unngå sammenblanding med koret Bel Canto. Gruppen samarbeidet blant andre med Erik Meyn på låta «Kiss of spring».

Gruppen var en av de første i Norge til å benytte datamaskiner som et hovedelement i musikken, både i studio og på konserter. Nils Johansen kjøpte det engelske datamaskinbaserte UMI-systemet fra (det nå nedlagte) firmaet Umusic i London, det samme komposisjonsverktøy som Vince Clarke (Depeche Mode, Yazoo, Erasure) og mange andre kjente engelske musikere på åttitallet brukte. Geir Jenssen ble den første i Norge som brukte systemet Yamaha CX 5 live, og Bel Canto fortsatte å være svært oppdatert på teknologi. Senere innførte Bel Canto andre musikalske elementer i musikken, først og fremst på grunn av multiinstrumentalisten Nils Johansen, som spiller bass, gitar, fløyte, mandolin og en rekke andre instrumenter, ved siden av å ha hatt fiolin som hovedinstrument fra han var barn.

Geir Jenssen forlot bandet i 1990, og er senere blant annet kjent for solo-prosjektene Bleep og Biosphere. Drecker og Johansen fortsatte som duo, og to år senere kom albumet *[[Shimmering, Warm & Bright]]*, bandet tredje album. For albumet vant bandet Spellemannprisen 1992 i klassen pop. I 1995 fikk de med seg perkusjonisten Andreas Eriksen som tredje medlem. For sitt fjerde album, *[[Magic Box (album)|Magic Box]]*, vant de to priser under Spellemannprisen 1996, klassene gruppe og dance/techno.

Bandets nyeste album, *Radiant Green*, ble lansert 26. april 2024, og markerer deres første albumutgivelse siden *[[Dorothy’s Victory|Dorothy's Victory]]*, 22 år tidligere. Bandet ble innlemmet i Rockheim Hall of Fame i 2024 etter tidligere å ha blitt nominert i 2017 og 2023.

Både Anneli Drecker og Nils Johansen arbeider med musikkprosjekter ved siden av Bel Canto; Drecker med stadige soloprosjekter og samarbeid med andre artister og kunstinstitusjoner (teater/film) og Nils Johansen gjennom sitt medlemskap i gruppen Vajas. 

## Diskografi
;Album
* *[[White-Out Conditions]]* (1987)
* *[[Birds of Passage]]* (1989)
* *[[Shimmering, Warm & Bright]]* (1992)
* *[[Magic Box (album)|Magic Box]]* (1996)
* *[[Rush (Bel Canto-album)|Rush]]* (1998)
* *[[Retrospect (Bel Canto-album)|Retrospect]]* (2001)
* *[[Dorothy's Victory]]* (2002)
* *Radiant Green* (2024)
;Singler/EP-er
* *Blank Sheets/Chaideinoi* (1987)
* *[[White-Out Conditions (EP)|White-Out Conditions]]* (1987)
* *Dreaming Girl* (1989)
* *Birds of Passage/Manupura* (1989)
* *Oskoreï/Maaligaabidaa* (1990)
* *A Shoulder to the Wheel* (1990)
* *The Suffering/Dewy Fields* (1991)
* *Shimmering, Warm & Bright* (1991)
* *Unicorn* (1992)
* *Keena Maareme/Beyond the Within/The Suffering* (1992)
* *Summer* (1992)
* *Stein & stjerner/Birds of Passage* (1994), med DumDum Boys
* *Rumour* (1995)
* *Rumour/Ridere* (1996), med Dirotta su Cuba
* *Didn't You Know It?* (1996)
* *Magic Box* (1996)
* *Images* (1998)
* *All I Want to Do* (1998)
* *Disappear Club 5* (2001)
* *Feels Like I'm Already Flying/I'm Best'n Beihs* (2002)
* *You Rock My World Tonight* (2002)
* *[[Levandes (EP)|Levandes]]* (2002), med Prentice Wood
* *Dorothy's Victory* (2007), remix av Faskil
* *Grass Mint Crisp* (2024)

## Referanser


## Eksterne lenker
* 
* 
* 
* Anneli Drecker Hjemmeside
* Bel Canto på MySpace.com
* Nils Johansen i sitt andre band Vajas – MySpace.com
* Anneli Drecker på MySpace.com